open-index/open-wikipedia-markdown huggingface dataset:
தீவிரவாத எதிர்ப்புத் தினம்

இந்திய பிரதமர் ராஜீவ் காந்தி மறைந்த தினம் **தீவிரவாத எதிர்ப்பு தினம்** என அனுசரிக்கப்படுகிறது.

## நோக்கம்
தீவிரவாதம் என்னும் சவாலை அரசியலுக்கு அப்பாற்பட்டு கடுமையாகவும் உறுதியாகவும் எதிர்கொள்வதையும், நாகரிக மற்றும் ஜனநாயக வாழ்க்கை முறைக்கு அச்சுறுத்தலாக இருக்கும் தீவிரவாதத்தை ஒழிப்பது என்ற கோட்பாட்டில் உறுதியாக இருக்கவும் இந்நாள் அனுசரிக்கப்படுகிறது.

## தீவிரவாதம்

ஒப்புக்கொள்ளப்பட்ட சர்வதேச விதிகளுக்கு புறம்பாக ஒரு தனிப்பட்ட மனிதன் அல்லது ஒரு குறிப்பிட்ட சமூகத்தின் உயிர், உடைமைகள், கண்ணியம் அல்லது நம்பிக்கைகள், கொள்கைகள் ஆகியவற்றை பறிக்கும் எந்த ஒரு செயலும் பயங்கரவாதம் அல்லது தீவிரவாதம் ஆகும். ஒரு அரசினை எதிப்பவர்களை ராணுவம், காவல் துறை மற்றும் உளவுத்துறை மூலமாக கொல்லுவது, சித்திரவதை செய்வது, நாடு கடத்துவது போன்றவையும் பயங்கரவாதத்தின் ஒரு அங்கமே.இவை அரச பயங்கரவாதம் என்று அழைக்கப்படும்.

## தீவிரவாதம் உருவாக காரணங்கள்

* வேலைவாய்ப்பின்மை
* வளர்ச்சியடையாத விவசாயம்
* குறைந்த சம்பளம் 
* பூகோள ரீதியாக தனிமைபடுத்தப்படுதல் 
* நிலச்சீர்திருத்தங்கள் 
* நிர்வாகக் குறைபாடு - ஆகியவை தீவிரவாதம் வளர முக்கிய காரணிகளாக விளங்குகிறது.

## கட்டுப்படுத்துதல்

* மோதிக்கொள்ளும் இரு தரப்பிற்கும் இடையில் சமாதான முயற்சிகளை மேற்கொள்ளுதல்
* தகுந்த பொருளாதார மற்றும் சமுதாய வளர்ச்சியை ஏற்படுத்துதல்
* பாதுகாப்பு ஏற்பாடுகளை அதிகரித்தல்
* தீவிரவாதிகளை  கடுமையாக தண்டித்தல் போன்றவற்றின் மூலம் தீவிரவாத செயல்களை கட்டுப்படுத்தலாம்.

பகுப்பு:இந்தியாவின் சிறப்பு நாட்கள்
எசுபேசுஎக்சு

ஸ்பேஸ் எக்ஸ் (ஆங்கிலம்: *SpaceX*) என அறியப்படும் விண்வெளி ஆய்வு தொழில்நுட்பங்கள் நிறுவனம் (*Space Exploration Technologies Corporation*) என்பது ஒரு விண்வெளிப் போக்குவரத்து வணிக நிறுவனம். இது 2002 ம் ஆண்டு பேபால் இணையதள பண பரிவர்த்தனை தொழில்நுட்பத்தின் தொழில்முனைவர் எலான் மசுக் அவர்களால் தொடங்கப்பட்டது. இவர்கள் ஃபல்கன் 1, ஃபல்கன் 9 ஆகிய மீண்டும் பயன்படுத்தக் கூடிய துணை உந்துகல ஏவூர்திகளை உருவாக்கி உள்ளார்கள். இவர்கள் தற்போது ஃபல்கன் 9 ஆல் வான் சுற்றுப்பாதையில் ஏவக்கூடிய டரகன் விண்ணூர்தியை உருவாக்கி உள்ளார்கள். சோவியத் ஒன்றியம், ஐக்கிய அமெரிக்கா, சீனா ஆகிய நாடுகளுக்குப் பின்பு இத்தகைய தொழில்நுட்பத்தை விருத்தி செய்தது இவர்களே ஆவார்கள். இது ஒரு தனியார் வணிக விண்வெளி நிறுவனம்.

## மேற்கோள்கள்

பகுப்பு:விண்வெளி வணிக நிறுவனங்கள்
ஹ்

**ஹ்** (*h*) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது.

## ஹகர உயிர்மெய்கள்
ஹகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.

## பயன்பாடு
மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் ஹகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, ஹனுமான், ஹாரி, ஹிந்தி, ஹீலியம், ஹுவாங்லோங், ஹூக்லி, ஹெயிட்டி, ஹேலி, ஹைட்ரஜன், ஹொங்கொங், ஹோண்டா, ஹௌசா, ஹ்ரித்திக் முதலிய சொற்களைக் குறிப்பிடலாம்.

## கிரந்தக் கலப்பற்ற தமிழ்
ஹகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஹகரத்தை அகரமாக அல்லது ககரமாக எழுதுவது பெருவழக்கு. மொழிக்கு முதலில் ஹகர உயிர்மெய் வரும்போது தனித்தமிழ் நடையில் அதனையொத்த உயிரெழுத்தை எழுத வேண்டும் (எடுத்துக்காட்டுகள்: ஹனுமான்-அனுமான், ஹீலியம்-ஈலியம்).

சொல்லொன்றின் இடையில் அல்லது இறுதியில் ஹகர உயிர்மெய் வந்தால் அதனைக் ககரமாக எழுத வேண்டும் (எடுத்துக்காட்டு: தோஹா-தோகா).

மொழிக்கு முதலில் *ஹ்* வந்தால் அதனைக் *கி* எழுத்தாக எழுத வேண்டும் (எடுத்துக்காட்டுகள்: ஹ்ரித்திக்-கிரித்திக்). சில சந்தர்ப்பங்களில் *ஹ்* எழுத்தை நீக்கி விடுவதுமுண்டு (எடுத்துக்காட்டு: ஹ்ரித்திக்-இரித்திக்). சொல்லின் இடையில் *ஹ்* வந்தால் அதனைச் *ஃ* என்பதால் குறிக்கலாம் (எடுத்துக்காட்டு: பஹ்ரேய்ன்-பஃரேய்ன்). சில சந்தர்ப்பங்களில் *ஹ்* எழுத்தை நீக்க விடுவதுமுண்டு (எடுத்துக்காட்டு: தேஹ்ராதுன்-தேராதுன்). சொல்லொன்றின் இறுதியில் *ஹ்* வருமாயிருந்தால் அதனை நீக்கி விட வேண்டும் (எடுத்துக்காட்டு: அல்லாஹ்-அல்லா).

## மேற்கோள்கள்

பகுப்பு:எழுத்துக்கள்
க்ஷ்

**க்ஷ்** (*kṣ*) என்பது கிரந்த எழுத்து முறையின் கூட்டெழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது. தற்காலத்தில் இவ்வெழுத்தை *க்‌ஷ்* என்றே எழுதுவதுமுண்டு (எடுத்துக்காட்டு: லக்ஷ்மி-லக்‌ஷ்மி).

## க்ஷகர உயிர்மெய்கள்
க்ஷகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.

## பயன்பாடு
மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் க்ஷகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, க்ஷவரம், ரிக்ஷா, க்ஷிதி, க்ஷீதிகர்பர், க்ஷுரிக, பிக்ஷூ, க்ஷேமம், பிக்ஷை, ரிக்ஷோ, லக்ஷ்மி முதலிய சொற்களைக் குறிப்பிடலாம்.
ஆனால், தற்கால வழக்கில் க்ஷகர மெய்யோ அதன் உயிர்மெய்களோ பயன்படுத்தப்படுவது குறைவாகும்.

## கிரந்தக் கலப்பற்ற தமிழ்
க்ஷகர உயிர்மெய்கள் வரும் சொற்களைத் தனித்தமிழ் நடையில் எழுதும்போது க்ஷகரத்தை *ட்ச* என எழுதுவது பெருவழக்கு. மொழிக்கு முதலில் க்ஷகர உயிர்மெய் வரும்போது தனித்தமிழ் நடையில் அதனைச் சகரமாகவோ ககரமாகவோ எழுதுவதுண்டு (எடுத்துக்காட்டுகள்: க்ஷணம்-கணம், க்ஷவரம்-சவரம்).

சொல்லொன்றின் இடையில் அல்லது இறுதியில் க்ஷகர உயிர்மெய் வந்தால் *ட்* எழுத்தை எழுதிச் சகர உயர்மெய்யை எழுத வேண்டும் (எடுத்துக்காட்டு: பக்ஷணம்-பட்சணம்). சில வேளைகளில் *ச்* எழுத்தை எழுதிச் சகர உயிர்மெய்யை எழுதுவதுமுண்டு (எடுத்துக்காட்டு: அக்ஷரம்-அச்சரம்). *க்* எழுத்தை எழுதிக் ககர உயிர்மெய்யை எழுதுவதுமுண்டு (எடுத்துக்காட்டு: தீக்ஷா-தீக்கை).

மொழிக்கு முதலில் *க்ஷ்* வந்தால் அதனைக் ககரமாக எழுத வேண்டும் (எடுத்துக்காட்டு: க்ஷ்ணம்-கணம்). சொல்லின் இடையில் *க்ஷ்* வந்தால் அதனைச் *க்கு* என்பதால் குறிக்கலாம் (எடுத்துக்காட்டுகள்: லக்ஷ்மி-இலக்குமி, லக்ஷ்மணன்-இலக்குவன்). சில சந்தர்ப்பங்களில் *ட்சு* என்பதாலும் குறிப்பதுண்டு (எடுத்துக்காட்டு: லக்ஷ்மி-இலட்சுமி, லக்ஷ்மணன்-இலட்சுமணன்).

## கிரந்தத்தில் க்ஷ்
thumb|க்ஷ்
கிரந்தத்தில் *க்ஷ்* எழுத்தானது அருகிலுள்ள படத்தின்படி இருப்பதும் குறிப்பிடத்தக்கது. *க்ஷ்* எழுத்தானது கிரந்த எழுத்து முறையிலுள்ள *க்* எழுத்தும் *ஷ்* எழுத்தும் சேர்ந்து வருவதே. ஆனால், ஒருங்குறியிலும் பெரும்பாலான எழுத்துருகளிலும் *க்ஷ்* எழுத்தானது தமிழ் எழுத்து முறையிலுள்ள *க்* எழுத்தையும் கிரந்த எழுத்து முறையிலுள்ள *ஷ்* எழுத்தையும் சேர்த்துத் தவறாக எழுதப்படுகின்றது.

## மேற்கோள்கள்

பகுப்பு:எழுத்துக்கள்
அல்ஃபா

**அல்ஃபா** (*Alpha*, கிரேக்கம்: *άλφα*) என்பது கிரேக்க நெடுங்கணக்கின் முதலாவது எழுத்து ஆகும். கிரேக்க எண்களில் இவ்வெழுத்தானது ஒன்று என்ற பெறுமானத்தை உடையது. பினீசிய எழுத்தான அல்விலிருந்தே () அல்ஃபா பெறப்பட்டது. அல்ஃபாவிலிருந்து பிறந்த எழுத்துகள் இலத்தீன் எழுத்து *A*, சிரில்லிய எழுத்து *A* என்பனவாகும்.

ஆங்கிலத்தில் அல்ஃபா என்பது முதலாவது, தொடக்கம் என்பதற்கான ஒத்த சொல்லாகவும் பயன்படுத்தப்பட்டு வருகின்றது.

## பயன்பாடுகள்
### கிரேக்கம்
பண்டைய கிரேக்கத்தில் அல்ஃபா என்பது குறிலாக இருக்கும்போது *a* என்றும் நெடிலாக இருக்கும்போது *aː* என்றும் உச்சரிக்கப்பட்டது.

ஆனாலும் நவீன கிரேக்கத்தில் குறில் அல்ஃபா மாத்திரமே பாவனையில் உள்ளது.

### அறிவியல்
அறிவியலில் அல்ஃபாச் சிதைவு, அல்ஃபாத் துணிக்கை முதலியவற்றைக் குறிக்க அல்ஃபா பயன்படுத்தப்படுகின்றது.

## வரலாறு
அல்ஃபா எனும் எழுத்து எருது என்பதைக் குறிக்கும் பினீசிய எழுத்தான அல்விலிருந்து உருவானது.

## மேற்கோள்கள்

பகுப்பு:கிரேக்க எழுத்துகள்
பிராம்ப்டன்

**பிராம்ப்டன் ** (*Brampton*) கனடாவின் ஒண்டாரியோ மாநிலத்தில் *பெரும் டோரண்டோ பகுதி*யில் அமைந்துள்ள மூன்றாவது பெரிய நகரமும் *பீல்* வட்டார நகராட்சியின் தலைமையிடமும் ஆகும். 2011ஆம் ஆண்டு கணக்கெடுப்பின்படி பிராம்ப்டனின் மக்கள்தொகை 523,911 ஆக இருந்ததது. இதன்படி இது கனடாவின் பெரிய நகராட்சிகளில் ஒன்பதாவதாக உள்ளது. மேலும் சராசரி அகவை 33.7ஆக மதிப்பிடப்பட்டு பெரும் டொராண்டோ பகுதியிலேயே மிகவும் இளைய வயதினரைக் கொண்ட சமூகமாக விளங்குகிறது. பிராம்ப்டன் மக்கள்தொகையில் 36% நபர்கள் தெற்கு ஆசிய இனத்தவராவர்.

1853ஆம் ஆண்டில் இங்கிலாந்திலுள்ள இதே பெயர்கொண்ட ஊரின் பெயரைக் கொண்டு ஓர் சிற்றூராக நிறுவப்பட்டது. இந்த நகரில் விளங்கும் பசுமைக் குடில் தொழிலை முன்னிட்டு **கனடாவின் மலர்கள் நகரம்** என அழைக்கப்பட்டது. தனது உரோசாக்களுக்காக பல பன்னாட்டு விருதுகளை வாங்கியுள்ள *டேல்ஸ் பிளவர்ஸ்* இங்குள்ளது. இன்றைய நாளில் இந்நகரின் முதன்மை தொழில்களாக மேம்பட்ட தயாரிப்பு, நுகர்வு வணிக மேலாண்மை மற்றும் ஏற்பாடுகள் , தகவல் தொழில்நுட்பம், உணவு மற்றும் குடிநீர்மங்கள், உயிரி அறிவியல் மற்றும் வணிகச் சேவைகள் உள்ளன.

## மேற்கோள்கள்


## வெளி இணைப்புகள்
* பிராம்ப்டன் நகர அலுவல்முறை வலைத்தளம்

பகுப்பு:கனடிய நகரங்களும் ஊர்களும்
பகுப்பு:ஒன்ராறியோ
தியாகிகள் நாள் (இந்தியா)

**தியாகிகள் நாள்** இந்திய விடுதலைக்காக தங்கள் உயிரை ஈந்த விடுதலைப் போராட்ட தியாகிகளுக்கு அஞ்சலி செலுத்தும் வகையில் கொண்டாடப்படுவதாகும். தேசத்தந்தை என்றழைக்கப்படும் மகாத்மா காந்தி மறைந்த சனவரி 30 ஆம் நாள் ஆண்டுதோறும் இந்நாள் கடைப்பிடிக்கப்படுகிறது.

## மேற்கோள்கள்

பகுப்பு:இந்தியாவின் சிறப்பு நாட்கள்
பகுப்பு:சனவரி சிறப்பு நாட்கள்
பகுப்பு:இந்திய விடுதலைப் போராட்டம்
பகுப்பு:சூன் சிறப்பு நாட்கள்
பகுப்பு:மகாத்மா காந்தியின் படுகொலை
நிஜாமீனா

**நிஜாமீனா** (, ), சாட் நாட்டின் தலைநகரமும் மிகப்பெரிய நகரமும் ஆகும். சாரி ஆற்றின் கரையில், லொகோன் ஆறு கலக்குமிடத்தில் அமைந்துள்ள துறைமுக நகரான இது கமரூன் நகரமான கூசேரியை நோக்கியுள்ளது. இது இப்பிரதேசத்தில் கால்நடை, உப்பு, பேரீச்சம்பழம் மற்றும் தானியங்களின் முக்கிய சந்தையாக விளங்குகின்றது.

பகுப்பு:சாட்
பகுப்பு:ஆப்பிரிக்கத் தலைநகரங்கள்
ஹான்ஸ் சிம்மர்

**ஹான்ஸ் பிலோரியன் சிம்மர்**, ; (பிறப்பு 12 செப்டம்பர் 1957) ஓர் செர்மானிய இசையமைப்பாளர் ஆவார். இவர் நூற்றுக்கும் மேற்பட்ட திரைப்படங்களுக்கு இசையமைத்துள்ளார். *[[தி லயன் கிங்]]* (1994), *கிரிம்சன் டைட்* (1995), *[[கிளாடியேட்டர் (திரைப்படம்)|கிளாடியேட்டர்]]* (2000), *[[த டார்க் நைட் (திரைப்படம்)|த டார்க் நைட்]]* (2008), மற்றும் *[[இன்செப்சன் (திரைப்படம்)|இன்செப்சன்]]* (2010) ஆகிய திரைப்படங்களுக்கு இசையமைத்ததற்காக விருதுகள் பெற்றார்.

## இசையமைத்த திரைப்படங்கள்
இவர் இசையமைத்த திரைப்படங்களில் சில:
* 1989 - *[[டுரைவிங் மிஸ் டைசி (திரைப்படம்)|டுரைவிங் மிஸ் டைசி]]*
* 1994 -*[[தி லயன் கிங்]]*
* 1995 - *கிரிம்சன் டைட்*
* 2000 - *[[கிளாடியேட்டர் (திரைப்படம்)|கிளாடியேட்டர்]]*
* 2005 - *[[பேட்மேன் பிகின்ஸ் (திரைப்படம்)|பேட்மேன் பிகின்ஸ்]]*
* 2006 - *[[த டா வின்சி கோட் (திரைப்படம்)|த டா வின்சி கோட்]]
* [[2008]] - *த டார்க் நைட்*
* [[2009]] - *ஏஞ்சல்ஸ் அண்ட் டெமான்ஸ்*
* [[2010]] - *இன்செப்சன்*
* [[2011]] - *ரங்கோ
* 2012 - *[[த டார்க் நைட் ரைசஸ் (திரைப்படம்)|த டார்க் நைட் ரைசஸ்]]

== மேற்கோள்கள் ==


== வெளி இணைப்புகள் ==
* 
* 
* [http://www.filmscoremonthly.com/features/zimmer.asp Interview with Hans Zimmer in *Film Score Monthly*] 
* [http://www.cmusic.tv/watchvideo/476 Interview with Hans Zimmer about Sherlock Holmes from *C Music TV''] 
* Focus.De jaime fromage

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:கிராமி விருது வென்றவர்கள்
காட்டுப்பூனை

**காட்டுப்பூனை** ஆசியாவைத் தாயகமாகக் கொண்ட ஒரு நடுத்தர அளவுள்ள பூனை. இது ஆசியாவில் சீனாவில் இருந்து, தெற்காசியா, நடு ஆசியா, நைல் பகுதி வரை பரவியுள்ளது. மேலும் இது இந்தியாவில் பரவலாகக் காணப்படுகிறது. காட்டுப் பூனையை **வெருகு** என்று தமிழ் அகராதிகள் குறிப்பிடுகின்றன. வெருகு பற்றிப் பழந்தமிழ் இலக்கியங்களில் விரிவான குறிப்புகள் காணப்படுகின்றன. 

## இயல்பு
வீட்டுப்பூனைகளை விடச் சற்று பெரிதாக இருக்கும் இப்பூனைகள் 55 முதல் 94 செ.மீ நீளம் வரையும் 36 செ.மீ உயரம் வரையும் வளரும். மூன்றில் இருந்து 12 கிலோ எடை வரை இருக்கும். கடுவன் பூனைகள் பெட்டைகளை விடச் சற்று பெரியவை. அடர்ந்த காடுகளை விரும்பாத இப்பூனை சவான்னா புல்வெளி, வெளிப்பாங்கான காடுகள் முதலிய இடங்களில் வாழும். காட்டுப்பூனைகள் நன்றாக மரம் ஏற வல்லவை.

## உணவு
காட்டுப்பூனை கொறிணிகள், அணில், முயல், தவளை, பறவைகள் முதலியவற்றை வேட்டையாடி உண்ணும். ஊர்ப்புறங்களில் இவை வீட்டில் வளர்க்கப்படும் கோழி, வாத்து ஆகியவற்றையும் வேட்டையாடும்.

## மேற்கோள்கள்


பகுப்பு:பூனைகள்
வடமுனை ஆலா

**வடமுனை ஆலா** (*Arctic Tern*) என்பது நீள் சிறகு கடற்பறவை  குடும்பத்தைச் சேர்ந்த ஆலா ஆகும். உலகிலேயே அதிக தூரம் வலசை வரும் பறவையாகும். வட துருவ ஆர்க்டிக்கிலிருந்து  ஐரோப்பா, ஆசியா, வட அமெரிக்கா ஆகிய கண்டங்களின் வழியே தென்துருவ அன்டார்க்டிக்கின் பனிப்பரப்புக்கு குளிர்காலத்தில் வலசை போகின்றன. வலசை போவதன் மூலம் வடமுனை ஆலா  சுமார் 35,000 கி. மீ. தொலைவு ஒவ்வொரு ஆண்டும் பயணிக்கிறது. இது கிட்டத்தட்ட உலகை சுற்றி வரும் தூரம் ஆகும்.

சுமார் ஒரு அடி நீளமுள்ள இப்பறவையானது, தன் வாழ்நாளின் பெரும்பகுதியை, பறப்பதிலேயே செலவிடுகிறது. வலசை வரும் நேரங்களில் இவை உணவும் உண்பதில்லை. அதே சமயம் அவை ஒரே சமயத்தில் நில்லாமல் சுமார் 4,000 கி. மீ தூரம் வரை பறந்து பயணிக்கிறது. இது ஒரு முறை வலசை சென்று  திரும்பி வரும் வரை சுமார் 70,900 கி.மீ பயணித்து விடுகிறது.  இது உலகில் அறியப்படும் நீண்ட தூரம் வலசை போகும் மற்ற விலங்கினங்களை விட அதிகமான வலசை போகும் தூரமாகும். இப்பறவை ஆர்க்டிக் வட்டமான துந்திராவில் இனப்பெருக்கம் செய்கிறது.

## மேற்கோள்கள்

பகுப்பு:ஐரோப்பியப் பறவைகள்
பகுப்பு:ஆப்பிரிக்கப் பறவைகள்
பகுப்பு:ஆசியப் பறவைகள்
பகுப்பு:ஆலா
பகுப்பு:வலசை போகும் பறவைகள்
இன்ஸ்ட்டாகிராம்

**இன்ஸ்ட்டாகிராம் ** (*Instagram* )  **தமிழில் படவரி** அக்டோபர் 2010இல் வெளியான ஓர் இலவச, ஒளிப்படங்களை பகிர்ந்துகொள்ள உதவும் மென்பொருளாகும். மெட்டாவின் கீழ் இயங்கும் ஒரு சமூக ஊடகம். பயனர்கள் ஒளிப்படம் எடுக்கவும் எண்ணிம ஒளிவடிகட்டியை செயல்படுத்தவும்  இன்ஸ்ட்டாகிராமின் வலைத்தளம் உட்பட பல்வேறு சமூக வலைத்தளங்களில் பகிரவும் உதவுகிறது. நகர்பேசி  ஒளிப்படக் கருவிகளில் வழக்கமாக இருக்கும் 4:3 உருவ விகிதம்   போலன்றி இதில் சதுரமாக  உள்ளது இதனை வேறுபடுத்தும் சிறப்பியல்பாகும் .

இன்ஸ்ட்டாகிராம் துவக்கத்தில் ஐ-போன், ஐ-பேடு, மற்றும் ஐ-பாடு டச்களில் மட்டுமே இருந்தது;  ஏப்ரல் 2012 முதல் அண்ட்ராய்டு ஒளிப்படக்கருவி இணைந்த நகர்பேசிகளிலும் இயங்கவல்லதாக உள்ளது. இந்த மென்பொருள் ஆப்பிள் ஸ்டோர் மூலமாகவும் கூகுள் பிளே மூலமாகவும் தரவிறக்கம் செய்து கொள்ளலாம்.
 
ஏப்ரல் 12, 2012 அன்று ஃபேஸ்புக்  நிறுவனம் இன்ஸ்ட்டாகிராம் நிறுவனத்தை, அதன் 13 பணியாளர்கள் உட்பட, ஏறத்தாழ $1 பில்லியன் பணம் கொடுத்து வாங்கியுள்ளது.

thumb|right|16 வெவ்வேறு இன்ஸ்ட்டாகிராம் வடிகட்டிகளுடன் மாற்றப்பட்ட படிமக் கலவை.

## மேற்கோள்கள்

## வெளி இணைப்புகள்
* 

பகுப்பு:நகர்பேசி மென்பொருட்கள்
பகுப்பு:பல்லியக்குதள தனியுடைமை மென்பொருட்கள்
பகுப்பு:அலைப்பேசி செயலிகள்
பகுப்பு:ஆண்ட்ராய்டு மென்பொருட்கள்
பகுப்பு:பிளாக்பெர்ரி மென்பொருட்கள்
பகுப்பு:ஐஓஎஸ் மென்பொருட்கள்
பகுப்பு:சமூக ஊடகங்கள்
அக்னி-5

**அக்னி-5** ஆனது இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பினால் உருவாக்கப்பட்ட கண்டம் விட்டு கண்டம் பாயும் திட எரிபொருள் ஏவுகணையாகும். இது இந்தியாவிற்கு 5,500&nbsp;கி.மீ. தொலைவிற்கு அப்பாலுள்ள இலக்கினையும் தாக்கவல்ல வல்லமையை அளிக்கும். இந்த ஏவுகணை 19 ஏப்ரல் 2012 மற்றும் 15 செப்டம்பர் 2013 அன்றும் ஒடிசாவின் வீலர் தீவில் இருந்து விண்ணில் செலுத்தப்பட்டது..

## சிறப்புக் கூறுகள்
# அக்னி-5 சோதனை தெற்காசிய வலயத்தில் சீனாவின் ஆதிக்கத்திற்கு எதிரான ஓர் வல்லரசாக விளங்க இந்தியா எடுக்கும் முயற்சியாகக் கருதப்படுகிறது. இதன் வீச்சில் பெய்ஜிங், சாங்காய் சீன நகரங்கள் உள்ளன.
# அக்னி-5 மூன்று நிலைகளைக் கொண்ட ஏவுகணையாகும். இதனால் 5,000 கிலோமீட்டர்கள் (3,100 மைல்கள்) வீச்சிற்கு 1.5 டன் எடையுள்ள போர் வெடிபொருளை கொண்டு செல்லக்கூடியது.
# தற்போதைய நீண்ட தொலைவு ஏவக்கூடிய ஏவுகணையான அக்னி-3 3,500 கி.மீ. (2,100 மைல்கள்) செலுத்தக்கூடியது.
# ஐக்கிய அமெரிக்கா, உருசியா, பிரான்சு, சீனா ஆகிய நாடுகளே கண்டம் விட்டு கண்டம் பாயும் ஏவுகணைகளை செயலாக்க வல்லன. 
# அக்னி-5 ஏவுகணை முழுமையும் திடநிலை எரி பொருளால் இயங்குகிறது; 17 மீ உயரமுள்ள இந்த ஏவுகணையின்  முனையில் பல்வேறு வகை  வெடிபொருள்கள், அணுகுண்டு, வேதியியல் நச்சு பொருள், உயிரியல் ஆயுதம் அல்லது வேறு சேதம் விளைவிக்கும் பொருள் எடுத்துச் செல்லக்கூடியது.
# அக்னி-5 ஏவுகணையை கட்டமைக்க 25 பில்லியன் ($486 மில்லியன்) செலவாகியுள்ளது.
# இதன் மூலம் போர்ப்பொருள்களைத் தவிர செயற்கைக்கோள்களையும் விண்ணில் செலுத்த முடியும்.
# அக்னி-5 ஏவுகணை செயற்கைக்கோள்களையும் தாக்கி அழிக்கும் திறன் பெற்றது.
# அக்னி 5 ஏவுகணை முற்றிலும் உள்நாட்டில் கிடைக்கும் பொருள்களைக் கொண்டு உருவாக்கப்பட்டதாகும்.

இந்தியா நவீன ஏவுகணையை உருவாக்கிவிடாமல் தடுக்க வல்லரசு நாடுகள் கடந்தகாலத்தில் போட்ட முட்டுக்கட்டைகளை மீறி இந்தியா அக்னி-5 ஏவுகணையை உருவாக்கியுள்ளது என்பது குறிப்பிடத்தக்கது.

## மேற்கோள்கள்

பகுப்பு:இந்திய ஏவுகணைகள்
சகட

**சகட** என்பது கிராமப்புரங்களில் கூறப்படும் பேய்க்கதைகளில் வரும் ஒரு பேயாகும். இதன் உடல் அமைப்பு மற்ற பேய்கள் போல் அல்லாமல் முகமும் கால்களும் உடம்பின் பின் பகுதி நோக்கி திரும்பியிருக்கும் எனக்கூறப்படுகிறது. இதன் ஓரமாக நடந்து சென்றால் இது நம்மைத் தாக்காது எனவும் நேராகவோ பின்பக்கமாகவோ சென்றால் மானிடர்களை தாக்கவும் கொல்லவும் கூட செய்யும் என்பது கிராமவாசிகளின் கருத்து.

பகுப்பு:கிராமப்புற கதைகளில் பேய்கள்
ஓரிகாமி

**ஓரிகாமி** (origami)என்பது காகிதத்தை மடித்தும் வளைத்தும் உருவங்கள் செய்யும் ஓர் ஜப்பானியக் கலையாகும். 'ஓரி' என்பது தாளையும் 'காமி' என்பது தாளை மடித்தலையும் குறிக்கும். பதினேழாம் நூற்றாண்டில் ஜப்பானில் புகழ்பெற்ற இக்கலையானது 1900-களில் மற்ற நாடுகளுக்கும் பரவியது. தற்போது பாரம்பரிய மரபுப்படி மட்டுமன்றி நவீன வடிவிலும் இக்கலை புகழ்பெற்று வருகிறது. ஒரு சமபரப்புள்ள காகிதத்தை கருவியாகக் கொண்டு மடித்தல் மற்றும் வளைத்தல் மூலமாக மட்டுமே உருவங்கள் உடைய ஒரு கலைப் படைப்பாக மாற்றுவதே ஓரிகாமி ஆகும். இக்கலையில் வெட்டுதல், ஒட்டுதல் ஆகியவை பயன்படுத்தப்படுவதில்லை. அவ்வாறு வெட்டி ஒட்டுவது கிரிகாமி என்னும் கலையாகும்.

ஓரிகாமி கலையில் குறைந்த எண்ணிக்கையிலான தாள் மடிப்புகளே செய்யப்படுகின்றன. ஆனால் அவற்றில் சிற்சில வேறுபாடுகளுடைய மடிப்புகள் மூலமே பலவகையான உருவங்கள் படைக்கப்படுகின்றன. ஓரிகாமிக் கலையில் அறியப்படும் மிகப் புகழ்பெற்ற உருவம் ஜப்பானியக் கொக்கு ஆகும். பொதுவாக ஒரு சதுர வடிவிலான  இரண்டு பக்கங்களிலும் மாறுபட்ட வண்ணங்கள் கொண்ட காகிதம்  இக்கலைக்குப் பயன்படுத்தப்படுகிறது. பாரம்பரியமான ஓரிகாமி 1603-1867 வரை (இடோ சகாப்பதம்)பயிற்றுவிக்கப்பட்டு வந்துள்ளது. ஓரிகாமி கலையின் சில நுட்பங்கள் தற்போது சிப்பம் கட்டுதல் மற்றும் பொறியியலில் பயன்படுத்தப்படுகிறது.
## படிமங்கள்


File:Origami_(made_from_an_American_1-dollar_bill)_of_an_elephant.jpg|யானை

File:Origami_ball.jpg|பந்து
File:PaperCranes.jpg|Paper cranes
Image:Modular origami.jpg|Modular origami


## மேற்கோள்

## வெளியிணைப்புகள்
* Free Origami Instruction Database !, a collection of links to free origami instructions, pictures and videos.
* More than 250 easy origami ! 
*காகிதக் கொக்குள் - ஓரிகாமி பயிற்சிப் புத்தகம் [தன்னறம்]
*கொக்குகளுக்காகவே வானம் - தமிழில் ஓரிகாமி  [தன்னறம்]
* OrigamiTube.com Watch, Fold, Show Off! , collection of origami instructional and origami related videos.
* Origami Nut, original instructional videos of origami folding with diagrams and varying difficulty levels.
* Origami.com , collection of diagrams, suitable for beginners.
* GiladOrigami.com, contains a large gallery.
* Paper Circle: Origami Out of Hand , exhibition by origami artists Tomoko Fuse, Robert J. Lang, and David and Assia Brill of Great Britain
* The Fold , a large collection of diagrams.
* 
* Origami.org.uk, 3D animated origami diagrams of peace crane and flapping bird.
* Origami Surprise ! , a brand-new type of origami folding instructions.
* ''Between the Folds'', documentary film featuring 15 international origami practitioners
* [Interview with Robert Lang at the [Institute for Mathematics and Its Applications], University of Minnesota, March, 2011] 

பகுப்பு:ஜப்பானியக் கலை
வீலர் தீவு (இந்தியா)

thumb|upright|வீலர் தீவில் மேம்பட்ட வான் பாதுகாப்பு ஏவுகணை

**அப்துல்கலாம் தீவு** அல்லது **வீலர் தீவு ** (*Wheeler Island*) இந்தியாவின் ஒடிசா மாநிலத்தின் பத்ரக் மாவட்டக் கடலோரம் அமைந்துள்ள ஓர் தீவாகும்.  மாநிலத் தலைநகரான புவனேசுவரிலிருந்து ஏறத்தாழ  150&nbsp;கி.மீ. தொலைவில் பத்ரக் மாவட்டத்தில் சண்டிபாலி அருகே அமைந்துள்ளது. அருகிலுள்ள துறைமுகம் *தமரா துறைமுகம்* ஆகும். இங்கு இந்தியாவின் ஏவுகணை சோதனைத்தளம் அமைந்துள்ளது.

ஒடிசாவின் சண்டிப்பூரிலிருந்து 70 கி.மீ. தெற்கே,  கடலோரத்திலிருந்து 10 கி.மீ. தொலைவில் வங்காள விரிகுடாவில் அமைந்துள்ளது.   இரண்டு கி.மீ. நீளமுள்ள இதன் பரப்பளவு  ஏறத்தாழ  உள்ளது.  இங்கிருந்து இந்தியாவின் பல ஏவுகணைகள், தொலைதூர ஏவுகணைகள் உட்பட, சோதனையோட்டமாக ஏவப்படுகின்றன. எந்தவித சாலை மற்றும் வானூர்தி இணைப்பும் இல்லாத இந்தத் தீவிற்கு கப்பல்கள் மூலமே செல்ல முடியும். ஓர் சிறிய உலங்கு வானூர்தி இறங்குதளம் இருப்பினும்   ஏவுகணை  வான்சட்டங்கள், பிற  தேவைப்பொருள்கள், கட்டிடப் பொருள்கள் மற்றும்  கனரக இயந்திரங்கள் கப்பல் மூலமே எடுத்துச் செல்லக்கூடும்.

வீலர் தீவு மறைந்த இந்தியாவின் முன்னாள் குடியரசு தலைவர் அப்துல் கலாம் நினைவாக **அப்துல்கலாம் தீவு** என செப்டம்பர் 4, 2015 அன்று  பெயர்மாற்றம் செய்யப்பட்டது.

## பரிசோதனைகள்
இங்கு, அக்னி-5 ஏவுகணை(5000&nbsp;km) 19-ஏப்ரல்-2012 அன்று வெற்றிகரமாகப் பரிசோதிக்கப்பட்டது.

## மேற்கோள்கள்

## வெளி இணைப்புகள்

* Wheeler Island Missile Facility -

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:படைத்துறை சோதனை இடங்கள்
பகுப்பு:இந்தியத் தீவுகள்
பகுப்பு:பத்ரக் மாவட்டம்
அட்டாரி

**அட்டாரி** பஞ்சாப் மாநிலத்தின் அம்ரித்சர் மாவட்டத்தை சேர்ந்த ஒரு கிராமம் ஆகும். இவ்வூர் இந்திய தலைநகரான புது தில்லியையும் பாகிஸ்தானின் லாகூர் நகரத்தையும் இணைக்கும் இரயில் வழித்தடத்தில் அமைந்துள்ளது.  இந்திய எல்லையை தாண்டி செல்லும் சம்ஜௌதா விரைவு இரயில் அட்டாரியிலிருந்து துவங்கி 3 கி.மீ. தொலைவில் உள்ள பாகிஸ்தானின் வாகா வரை இயக்கப்படுகிறது.  

பாகிஸ்தானுடனான வர்த்தகத்தை மேம்படுத்தும் நோக்கில் 13 ஏப்ரல் 2012 அன்று ஒருங்கிணைக்கப்பட்ட தணிக்கை நிலையம் அட்டாரியில் நிறுவப்பட்டது.

## சான்றுகள்

பகுப்பு:பஞ்சாப் மாநிலத்திலுள்ள கிராமங்கள்
பகுப்பு:அமிர்தசரஸ் மாவட்டம்
திருக்கழுமல மும்மணிக்கோவை

**திருக்கழுமல மும்மணிக்கோவை**  என்னும் சைவ நூல் பதினோராம் திருமுறையில் இடம்பெற்றுள்ளது. மும்மணிக்கோவை என்பது ஒரு சிற்றிலக்கியம். 

இதன் ஆசிரியர் பட்டணத்துப் பிள்ளையார். சென்னையிலுள்ள திருவொற்றியூர் பகுதியில் வாழ்ந்தவர். காலம் பத்தாம் நூற்றாண்டு.

சீர்காழியின் பழம்பெயர் கழுமலம். இவ்வூரிலுள்ள சிவபெருமானை இந்த நூல் போற்றிப் பாடுகிறது.

## நூல் அமைதி
இந்த நூலிலுள்ள ஆசிரியப்பாக்கள் இணைகுறள் ஆசிரியப்பாக்களாக உள்ளன. 
;வெண்பா (2)
:அருளின் கடலடியேன் அன்பென்னு மாறு
:பொருளின் திகழ்புகலி நாதன் – இருள்புகுதும்
:கண்டத்தான் என்பாரைக் காதலித்துக் கைதொழுவார்
:அண்டத்தார் நாமார் அதற்கு.
;கட்டளைக்கலித்துறை (6)
:ஒளிவந்த வாபொய் மனத்திருள் நீங்கஎன் உள்ளவெள்ளர்
:தெளிவந்த வாவந்து தித்தித்த வாசிந்தி யாத(து)ஒரு
:களிவந்த வாஅன் புகைவந்த வாகடை சார்அமையத்(து)   
:தெளிவந்த வாநம் கழுமல வாணர்தம் இன்னருளே.

## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005

## அடிக்குறிப்புகள்

பகுப்பு:மும்மணிக்கோவைகள்
பகுப்பு:10 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
திருவிடைமருதூர் மும்மணிக்கோவை

திருவிடைமருதூர் மும்மணிக்கோவை  என்னும் சைவ நூல் பதினோராம் திருமுறையில் இடம்பெற்றுள்ளது. 
மும்மணிக்கோவை என்பது ஒரு சிற்றிலக்கியம்
இதன் ஆசிரியர் பட்டணத்துப் பிள்ளையார். 
சென்னையிலுள்ள திருவொற்றியூர் பகுதியில் வாழ்ந்தவர்.
காலம் பத்தாம் நூற்றாண்டு.

திருவிடைமருதூர்க்  கோயிலிலுள்ள சிவபெருமானை இந்த நூல் போற்றிப் பாடுகிறது.

## நூல் அமைதி
இந்த ஆசிரியர் இயற்றிய திருக்கழுமல மும்மணிக்கோவையிலுள்ள ஆசிரியப்பாக்கள் இணைகுறள் ஆசியப்பாக்களாக உள்ளன. இந்த நூல் நேரிசை ஆசிரியப்பாக்களைக் கொண்டுள்ளது.
;வெண்பா (5)
:கண்ணென்றும் நந்தமர்க்கோர் காப்பென்றும் கற்றிருக்கும் 
:எண்ணென்றும் மூல எழுத்தென்றும் – ஒண்ணை
:மருதவப்பா என்றுமுனை வாழ்த்தாரேல் மற்றும்
:கருதவப்பால் உண்டோ கதி.
;கட்டளைக்கலித்துறை (9)
:வந்திக்கண் டாய்அடி யாரைக்கண் டான்மற வாதுநெஞ்சே
:சிந்திக்கண் டாய்அரன் செம்பொன் கழல்திரு மாமருந்தைச்
:சந்திக்கண் டாயில்லை யாயின் நமன்தமர் தாம்கொடுபோய்
:உந்திக்கண் டாய்நிர யத்துன்னை வீழ்த்தி உழக்குவரே. 
;புதுமையான சொல்-தொடர்கள்
:வந்திக்கண்டாய், சிந்திக்கண்டாய், சந்திக்கண்டாய், உந்திக்கண்டாய் என்னும் புதுமையான தொடர்கள் இவரது நூலில் காணப்படுகின்றன. அவை முறையே வந்திப்பாயாக (வாழ்த்துவாயாக), சிந்திப்பாயாக, சந்திப்பாயாக, உந்திப்பாயாக (துள்ளிக் குதித்துச் செல்வாயாக) என்னும் பொருள் தருபவை.

## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
## அடிக்குறிப்பு

பகுப்பு:மும்மணிக்கோவைகள்
பகுப்பு:10 ஆம் நூற்றாண்டுத் தமிழ் நூல்கள்
பகுப்பு:பதினோராம் திருமுறை
திருவேகம்பமுடையார் திருவந்தாதி

**திருவேகம்பமுடையார் திருவந்தாதி**  என்னும் சைவ நூல் பதினோராம் திருமுறையில் இடம்பெற்றுள்ளது. 
அந்தாதி என்பது ஒரு சிற்றிலக்கியம்
இதன் ஆசிரியர் பட்டணத்துப் பிள்ளையார்(திருவெண்காடர் என்ற அழைக்கப்பட்ட பட்டினத்தார்). 
காவிரிப்பூம்பட்டினத்தில் வாழ்ந்தவர்.
காலம் பத்தாம் நூற்றாண்டு.
காஞ்சிபுரம் ஏகாம்பரநாதர் கோயிலிலுள்ள சிவபெருமானை இந்த நூல் போற்றிப் பாடுகிறது.

## நூல் அமைதி
இந்த நூலில் கட்டளைக்கலித்துறைப் பாடல்கள் 100 அந்தாதியாகத் தொடுக்கப்பட்டுள்ளன.

நூல் ‘மெய்த்தொண்டர்’ என்று தொடங்கி ‘மெய்த்தொண்டரே’ என முடிகிறது. அந்தாதி நூல் அமையும் முறை இது.
;பாடல் 98
:இன்றுசெய் வோமித னிற்றிரு வேகம்பர்க்(கு) எத்தனையும்
:நன்றுசெய் வோம்பணி நாளையென் றுள்ளிநெஞ் சேயுடலில்
:சென்றுசெ யாரை விடும்துணை நாளும்வி டாதடிமை
:நின்றுசெய் வாரவர் தங்களின் நீள்நெறி காட்டுவரே.

## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
## அடிக்குறிப்பு

பகுப்பு:அந்தாதிகள்
பகுப்பு:பதினோராம் திருமுறை
பகுப்பு:10 ஆம் நூற்றாண்டுத் தமிழ் நூல்கள்
இரசாட் மாஞ்சி

**இரசாட் மாஞ்சி** (ஆங்கிலம்: Irshad Manji; குசராத்தி: ઇરશાદ માનજી; பிறப்பு 1968) ஒரு அறியப்பட்ட கனடிய எழுத்தாளர், ஊடகவியலாளர், சீர்திருத்த முற்போக்கு இசுலாமுக்கான செயற்பாட்டாளர்.  இவர் தற்போது நியூ யோர் பல்கலைக்கழக பேராசிரியராக உள்ளார்.  மரபுவாத, மிதவாத இசுலாம் நோக்கி கடுமையான விமர்சனங்களை இவர் முன்வைத்துள்ளார்.  கனடாவின் பல்லினப் பண்பாட்டுக் கொள்கையையும் கடுமையாக விமர்சித்துள்ளார்.

## படைப்புகள்
* Allah, Liberty and Love
* The Trouble with Islam Today
* Faith Without Fear

## மேற்கோள்கள்


பகுப்பு:கனடிய ஊடகவியலாளர்கள்
பகுப்பு:கனடிய முசுலிம்கள்
பகுப்பு:கனடியப் பெண்ணியவாதிகள்
பகுப்பு:ந.ந.ஈ.தி நபர்கள்
பகுப்பு:இசுலாம் பற்றிய விமர்சகர்கள்
பகுப்பு:1968 பிறப்புகள்
பகுப்பு:வாழும் மக்கள்
திருவொற்றியூர் ஒருபா ஒருபது

**திருவொற்றியூர் ஒருபா ஒருபது**  என்னும் சைவ நூல் பதினோராம் திருமுறையில் இடம்பெற்றுள்ளது. 
பத்து, பதிகம் என்னும் பெயர் பூண்டு விளங்குவது ஒருவகைச் சிற்றிலக்கியம்
இதன் ஆசிரியர் பட்டணத்துப் பிள்ளையார். 
சென்னையிலுள்ள திருவொற்றியூர் பகுதியில் வாழ்ந்தவர்.
காலம் பத்தாம் நூற்றாண்டு.
காஞ்சிபுரம் ஏகாம்பரநாதர் கோயிலிலுள்ள சிவபெருமானை இந்த நூல் போற்றிப் பாடுகிறது.

## நூல் அமைதி
இந்த நூலில் பத்து ஆசிரியப்பாக்கள் உள்ளன. பாடல்கள் நீளமானவை. அவை அந்தாதி முறையில் தொடுக்கப்பட்டுள்ளன. நூல் ‘இருநிலம்’ என்னும் தொடருடன் தொடங்கி ‘இருநிலத்தே’ என்று அதே தொடரில் முடிகிறது.
## நூல் சொல்லும் சில செய்திகள்
:•	நிலமடந்தைக்கு மேகலை கடல். அந்த மேகலைக்கு முகம் போன்றது ஒற்றிமாநகர்.
:•	ஆண் அல்லது பெண் என ஓருருவின் பெற்றி இல்லாதவன் சிவன்
:•	பெற்றோர் யாரோ தெரியவில்லை.
:•	பாவகன் (தீ), பரிதி, மதி ஆகிய மூன்று கண்களை உடையவன்.
:•	விசும்பே அவன் உடம்பு
:•	எட்டுத் திசையும் அவனுக்கு எட்டுத் தோள்
:•	கடல் உடை
:•	மண்டலம் அவன் அல்குல் (பெண்ணுறுப்பு)
:•	மணிமுடிப் பாந்தள் (பாம்பு) அவன் தாள்
:•	மாருதம் (காற்று) அவன் உயிர்க்கும் மூச்சு
:•	ஓசை அவன் வாய்மொழி
:•	நிரம்பிய ஞானம் அவன் உணர்வு
:•	உலகின் நீர்மை, நிற்றல், சுருங்கல், விரிதல், தோற்றம் – ஐந்தும் தொழில்.
:•	அமைதல், அழிதல், பெயர்தல், இமைத்தல், விழித்தல் – ஐந்தும் இயல்பு

## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
## அடிக்குறிப்பு

பகுப்பு:சிற்றிலக்கியங்கள்
பகுப்பு:பதினோராம் திருமுறை
பகுப்பு:10 ஆம் நூற்றாண்டுத் தமிழ் நூல்கள்
பாரத் டைனமிக்ஸ் லிமிடெட்

**பாரத் டைனமிக்ஸ் லிமிடெட் ** (Bharat Dynamics Limited, BDL, இந்தி: भारत डायनामिक्स लिमिटेड ) இந்தியாவின்  படைக்கலங்களையும் ஏவுகணைகளையும் தயாரிக்கும் நிறுவனம் ஆகும்.  1970ஆம் ஆண்டு ஆந்திரத் தலைநகர் ஐதராபாத்தில் நிறுவப்பட்டது.  

இந்திய அரசின் பொதுத்துறை நிறுவனங்களில் சிறு நவரத்தின மதிப்பைப் பெற்ற   நிறுவனம் ஆகும்.

## தயாரிப்புகள்
இந்தியாவில் வடிவமைக்கப்பட்ட படைக்கலங்களை தயாரிப்பதற்காக இந்த நிறுவனம் நிறுவப்பட்டது. பாதுகாப்பு ஆராய்ச்சி மற்றும் வளர்ச்சி அமைப்புடன் இணைந்து இந்தியாவின் ஏவுகணைகளை தயாரித்து வருகிறது. பாரத் டைனமிக்சில் தயாரான முதல் ஏவுகணை பிரித்திவி ஆகும். 

1998ஆம் ஆண்டில் பிடிஎல் தயாரித்த அக்னி ஏவுகணைகள் இந்தியப் படைத்துறையில் ஏற்றுக்கொள்ளப்பட்டது. இந்தியப் படைத்துறைக்கு வேண்டிய பிற ஏவுகணைகளையும் அமைப்புகளையும் பிடிஎல் தயாரித்தளிக்கிறது. இவற்றில்  பீரங்கிவண்டிகளுக்கு எதிரான கொங்கூர் ஏவுகணைகள் குறிப்பிடத்தக்கவை.

## இதனையும் காண்க
* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய  அரசின் பொதுத்துறை நிறுவனங்களின் பட்டியல்

## மேற்கோள்கள்

பகுப்பு:இந்திய அரசுத்துறை நிறுவனங்கள்
 பகுப்பு:நவரத்னா நிறுவனங்கள்
பகுப்பு:மும்பை பங்குச் சந்தை நிறுவனங்கள்
பகுப்பு:இந்திய தேசிய பங்கு சந்தை நிறுவனங்கள்
பகுப்பு:இந்திய நிறுவனங்கள்
மோகினிப் பிசாசு

**மோகினிப் பிசாசு** என்பது கிராமப்புரங்களில் கூறப்படும் பேய்க்கதைகளில் வரும் ஒரு பேயாகும். திருமணம் ஆகாத கன்னிப் பெண்கள் இறந்துவிட்டால் மோகினிப் பிசாசாக வருவர் எனக் கூறப்படுகிறது, இவர்கள் திருமணம் ஆகாத வாலிபர்களை உடலுறவு ஆசைகாட்டி தனியே அழைத்துச் சென்று கொன்று விடுவார்கள் என்று கூறுகின்றன்ர்.இத்தகைய கூற்று கிராமப்புறங்களில் பரவலாக காணப்படுகிறது.

பகுப்பு:கிராமப்புற கதைகளில் பேய்கள்
திருநாரையூர் விநாயகர் திருஇரட்டை மணிமாலை

திருநரையூர்  திருஇரட்டை மணிமாலை என்னும் சைவ நூல் பதினோராம் திருமுறையில் இடம்பெற்றுள்ளது. 
இரட்டைமணிமாலை ஒருவகைச் சிற்றிலக்கியம்
திருநாரையூர் திருஇரட்டை மணிமாலை நூலின் ஆசிரியர் நம்பியாண்டார் நம்பி. 
காலம் பதினோராம் நூற்றாண்டின் முற்பாதி. இராசராச சோழன் காலம்.
கடலூர் மாவட்டம் திருநாரையூர் சிவபெருமானை இந்த நூல் போற்றிப் பாடுகிறது.

## நூல் அமைதி
வெண்பா, கட்டளைக்கலித்துறை என்னும் இருவகைப் பாக்கள் மாறி மாறி அந்தாதித் தொடையோடு வர இந்த நூலிலுள்ள 20 பாடலிலுள்ள 20 பாடல்கள் அமைந்துள்ளன.
;வெண்பா
:என்னை நினைந்தடிமை கொண்டென் இடர்கெடுத்துத்
:தன்னை நினையத் தருகின்றான் – புன்னை
:விரசுமகிழ் சோலைவியன் நாரையூர் முக்கண் 
:அரசுமகிழ் அத்திமுகத் தான்.
;கட்டளைக்கலித்துறை
:நாந்தன மாமனம் ஏத்துகண் டாய்என்று நாள்மலரால்
:தாந்தன மாக இருந்தனன் நாரைப் பதித்தன்னுளே
:சேர்ந்தன னேஐந்து செங்கைய னேநின் திரள்மருப்பை
:ஏந்தின னேஎன்னை ஆண்டவ னேஎனக்(கு) என்னையனே. 

## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
## அடிக்குறிப்பு

பகுப்பு:சிற்றிலக்கியங்கள்
பகுப்பு:பதினோராம் திருமுறை
பகுப்பு:11 ஆம் நூற்றாண்டுத் தமிழ் நூல்கள்
லூனா 2

**லூனா-2 ** (Luna 2 அல்லது E-1A தொடர்) நிலாவை நோக்கி ஏவப்பட்ட  சோவியத் ஒன்றியத்தின் லூனா திட்டத்தின் இரண்டாவது  விண்கலமாகும். இதுவே நிலவில்  தரையிறங்கிய முதலாவது விண்கலமாகும். செப்டம்பர் 13, 1959 அன்று நிலவின் மேற்பரப்பில் *மாரே இம்பிரியம்* எனப் பெயரிடப்பட்டுள்ள பகுதிக்கு கிழக்கே  ஆர்க்கிமிடீஸ், ஆட்டோலைகஸ் பெருவாய்கள் அருகே மோதியது. 

லூனா 1 போன்றே வடிவமைக்கப்பட்ட லூனா 2 அலைவாங்கிகள் நீட்டிக்கொண்டிருக்கும் ஓர் கோள வடிவ விண்கலமாகும். இதன் அளவியல் கருவிகளும் லூனா 1ஐப் போன்றே ஒளிர் மின் எண்ணிகள், கைகர் துகள் அளவிகள், ஓர் காந்த ஆற்றல் மானி, செரன்கோவ் உணரிகள், மற்றும் நுண்விண்கற்கள் உணரிகளைக் கொண்டிருந்தன.  லூனா 2 வில்  உந்துகை அமைப்புகள் எதுவும்  அமைக்கப்படவில்லை.
## இதையும் பார்க்கவும்
* லூனா 3
* பயோனீர் 4

## மேற்கோள்கள்

## வெளி இணைப்புகள்
* 
* Zarya - Luna 2 chronology
* Soviet Spacecraft Pennants

பகுப்பு:லூனா திட்டம்
பகுப்பு:நிலாவுக்கான பயணத் திட்டங்கள்
கோரல்டிரா

கணினி வரைகலையில் வெக்டார் வகைப் படங்களை உருவாக்குவதற்காகப் பயன்படுத்தப்படும் மென்பொருள்களுள் ஒன்று **கோரல்டிரா** என்பதாகும். 1989 முதல் கனடா நாட்டின் கோரல் காப்பரேஷன் என்ற நிறுவனம் இதனைத் தயாரித்து வழங்கி வருகிறது. கோரல்டிரா 1.0 என்று வெளியான இதன் 16 வது பதிப்பு தற்போது கோரல்டிரா எக்ஸ்6 என்ற பெயரில் கிடைக்கிறது.

## வெக்டார் வகைப் படங்கள்

கணினி வரைகலையில் இரண்டு வகையான படங்கள் பயன்படுத்தப்படுகின்றன. பிக்ஸல் எனப்படும் மிகச் சிறிய கட்டங்களின் அடிப்படையிலான படங்கள் ராஸ்டர் வகையைச் சார்ந்தவையாகும். அளவுகளின் அடிப்படையில் உருவாக்கப்படுபவையே வெக்டார் வகைப் படங்களாகும். இவற்றை எந்த அளவில் வேண்டுமானாலும் உருவாக்கி, அதனைத் தேவையான அளவிற்கு அளவில் மாற்றம் செய்து கொள்ளலாம். படத்தின் தரம் சேதமுறுவது கிடையாது.

இப்படிப்பட்ட வெக்டார் வகைப் படங்களை உருவாக்குவதற்கே கோரல்டிரா மென்பொருள் உதவுகிறது. படங்கள் மட்டுமல்லாது, பக்க வடிவைமப்பு, புத்தக வேலைகளுக்கும்கூட பயன்படுத்தப்படுகிறது.

## கருவிகளும் கட்டளைகளும்

கோடுகள் வரைவதிலிருந்து வண்ணங்கள் தீட்டுவது வரையிலும் பல்வேறு செயல்பாடுகளுக்கு உதவுகின்ற சுமார் 19 கருவிகள் நேரடியாக பயன்படும் விதமாகவும், அவற்றிற்குள் மேலும் பல துணைக்கருவிகள் மறைத்தும் வைக்கப்பட்டுள்ளன.

இந்தக் கருவிகளுள் ஷேப் டூல் என்பது பெரிய அளவிலான செயல்பாடுகளைத் தன்னுள் கொண்டுள்ளதாகும்.

கருவிகள் தவிர படங்கள் வரைவதற்கு உதவுகின்ற பல்வேறுவிதமான கட்டளைகள் 12 மெனுக்களுக்குள் பட்டியலாகத் தரப்படுகின்றன. ஃபைல் முதல் ஹெல்ப் வரையிலான இந்த மெனுக்களில் ஒவ்வொன்றும் தனித்தனியான செயல்பாடுகளைக் கொண்டுள்ளவையாக உருவாக்கப்பட்டுள்ளன.

எனினும் இந்தக் கட்டளைகளுள் டூல்ஸ் மெனுவிற்குள் தரப்பட்டுள்ள, ரன் ஸ்கிரிப்ட், மேக்ரோஸ் போன்றவற்றை பயன்படுத்த சிறிது கணினி தொழில்நுட்ப அறிவும் தேவையாக உள்ளது.

தொடர்ந்து மேற்கொள்ளப்பட்டுவரும் ஆராய்ச்சி மற்றும் அபிவிருத்தியின் காரணமாக ஒவ்வொரு இரண்டு ஆண்டுகளிலும் கோரல்டிராவின் புதிய பதிப்புகள் உருவாக்கப்பட்டுத் தரப்படுகின்றன. அவற்றில் புதிய கருவிகளும் கட்டளைகளும் கிடைக்கின்றன.

## கோரலின் பிற தயாரிப்புகள்

கோரல்டிரா பொதுவாக வெக்டார் வகைப் படங்களை உருவாக்குவதற்கே சிறப்பு வாய்ந்த மென்பொருளாகும். எனினும் சமீப காலமாக, ராஸ்டர் வகைப் படத்தை உருவாக்குவதற்காகத் தனியே கோரல் போட்டோ-பெயின்ட் என்ற மென்பொருளும் தரப்படுகிறது. 

கணினித் திரையில் தெரியும் காட்சியைப் படம் பிடிப்பதற்காக கோரல் கேப்சர் என்ற தனியான மென்பொருளும் இந்தத் தொகுப்பில் கிடைக்கிறது. இதனால் துல்லியமான, தரமான முறையில் கணினித் திரைக் காட்சியை பெற முடிகிறது.
## வெளியிணைப்புகள்
* கோரல் நிறுவனத்தின் வலைதளம்
* கோரல் டிரா டிப்ஸ் 

பகுப்பு:வரைகலை மென்பொருட்கள்
ஆண்ட்ரியா ஜெரெமையா

**ஆண்ட்ரியா ஜெரெமையா** (ஆங்கிலம்: Andrea Jeremiah) (தோற்றம்: டிசம்பர் 21, 1985) பின்னணிப் பாடகியும் பின்னணிக் குரல் கொடுப்பவரும் நடிகையும் ஆவார். இவர் ஆரம்ப காலகட்டங்களில் பாடகியாக அறிமுகமானார். பச்சைக்கிளி முத்துச்சரம், ஆயிரத்தில் ஒருவன் ஆகிய திரைப்படங்களில் நடித்தார்.

## வாழ்க்கை

ஆண்ட்ரியா, சென்னையிலுள்ள, அரக்கோணத்தில், ஆங்கிலோ-இந்தியக் குடும்பத்தில் பிறந்தவர். இவர், நுங்கம்பாக்கத்திலுள்ள பெண்கள் கிறித்தவக் கல்லூரியில் கல்வி பயின்றார். இவருடைய தந்தை, சென்னை உயர் நீதிமன்றத்தில் வழக்கறிஞராக உள்ளார். இவருடைய இளைய தங்கை, பெல்சியத்திலுள்ள இலெவன் நகரத்தில் துணை ஆய்வாளராக உள்ளார். ஆண்ட்ரியா தன்னுடைய பத்து வயது முதல், யங் இசுடார்சு என்னும் குழுவில் பாடி வருகிறார். இவர் கல்லூரியில் மேடை நாடகத்திலும் நடித்துள்ளார். இவர், வாழும் கலை மற்றும் கலைஞர்களுக்காகத் *த சோ மஸ்ட் கோ ஆன்* (**T**he **S**how **M**ust **G**o **O**n-TSMGO Productions) என்ற அமைப்பையும் தொடங்கி நடத்தி வருகிறார்.

பின்னர், திரைப்படங்களில் பாடல்கள் பாடுவதைத் தொழிலாகச் செய்தார். கௌதம் மேனனின் வேட்டையாடு விளையாடு திரைப்படத்தில் பாடிய பிறகு, அவருடைய அடுத்த படமான பச்சைக்கிளி முத்துச்சரம் திரைப்படத்தில் சரத்குமாருடன் நடிக்கும் வாய்ப்புக் கிடைத்தது. *பச்சைக்கிளி முத்துச்சரம்* திரைப்படம் சேம்சு சீகலின் ஆங்கில நாவலான *[[w:en:Derailed|தீரெயில்டுவின்]]* கதையைக் கருவாகக் கொண்டது. ஆண்ட்ரியா கல்யாணி வெங்கடேசாகவும் தன்னுடைய கணவர் வேறொரு பெண்ணுடன் தொடர்பில் உள்ளதால், பிணையக் கைதியாக நடித்தார். சிம்ரன், சோபனா, தபு உள்ளிட்ட நடிகைகளின் நிராகரிப்புக்குப்பின் இக்கதாபாத்திரத்திற்கு ஆண்ட்ரியா தேர்ந்தெடுக்கப்பட்டார். அதன் பிறகு, செல்வராகவன் இயக்கத்தில் 2010-ஆம் ஆண்டு வெளியான ஆயிரத்தில் ஒருவன் திரைப்படத்தில் நடித்தார். 2011-ஆம் ஆண்டு, இவர், வெங்கட் பிரபு இயக்கத்தில் ஆகஸ்ட் 2011-இல் வெளியான மங்காத்தா திரைப்படத்திலும் நடித்தார். பிறகு, கமல்ஹாசனுடன், விஸ்வரூபம் திரைப்படத்திலும், வெற்றிமாறனின், வட சென்னை திரைப்படத்திலும் நடித்தார்.

## நடிகையாக

## பின்னணிப் பாடகியாக

## பின்னணிக் குரல் கொடுப்பவராக

## குறிப்புகள்

## வெளி இணைப்புகள்
* ஆண்ட்ரியா ஜெரெமையா இணையம் 
* இணையத் திரைப்பட தரவுத்தளத்தில் ஆண்ட்ரியா ஜெரெமையா
* முகநூலில் ஆண்ட்ரியா ஜெரெமையா

பகுப்பு:தமிழ்த் திரைப்பட நடிகைகள்
பகுப்பு:இந்தியத் திரைப்படப் பாடகர்கள்
பகுப்பு:வாழும் மக்கள்
பகுப்பு:1984 பிறப்புகள்
பகுப்பு:1985 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:சென்னை நடிகைகள்
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
தேவி ஸ்ரீ பிரசாத்

**தேவி ஸ்ரீ பிரசாத்** () (தோற்றம்: ஆகஸ்ட் 2, 1979) ஒரு, தெலுங்கு மற்றும் தமிழ் திரைப்படங்களுக்கு இசையமைக்கும் இசையமைப்பாளர். இவருடைய இசை பிறமொழிகளிலும் மொழிமாற்றம் செய்யப்பட்டுள்ளது.

## விருதுகள்
* சிறந்த இசையமைப்பாளருக்கான பிலிம்பேர் விருது (தெலுங்கு) - *[[வர்ஷம் (திரைப்படம்)|வர்ஷம்]]* (2004)
* சிறந்த இசையமைப்பாளருக்கான சந்தோஷம் விருது - *[[வர்ஷம் (திரைப்படம்)|வர்ஷம்]]* (2004)
* சிறந்த இசையமைப்பாளருக்கான பிலிம்பேர் விருது (தெலுங்கு) - *[[நுவ்வொஸ்தானண்டே நேனொத்தண்டானா]]* (2005)
* சிறந்த இசையமைப்பாளருக்கான சந்தோஷம் விருது - *[[நுவ்வொஸ்தானண்டே நேனொத்தண்டானா]]* (2005)
* சிறந்த இசையமைப்பாளருக்கான பிலிம்பேர் விருது (தெலுங்கு) - *[[பொம்மரில்லு]]* (2006)
* சிறந்த இசையமைப்பாளருக்கான சந்தோஷம் விருது - *[[ஜல்சா (திரைப்படம்)|ஜல்சா]]* (2008)
* சிறந்த இசையமைப்பாளருக்கான இசையருவி தமிழ் இசை விருது (2009)
* சிறந்த இசையமைப்பாளருக்கான சினி’மா’ விருது - *[[ஆர்யா 2]]* (2010) 
* பிரபல்யமான இசையமைப்பாளருக்கான மா மியூசிக் விருது (2011)
* சிறந்த இசையமைப்பாளருக்கான ஐ. டி. எப். ஏ. விருது - *[[வேங்கை (திரைப்படம்)]]* (2011)

## இசைத்தட்டுகள்
### வெளியான இசைத்தட்டுகள்

### வெளிவரவிருக்கும் இசைத்தட்டுகள்
* 2012 - *[[w:en:Prince of Peace|ப்ரின்ஸ் ஆப் பீஸ்]]*
* 2012 - *[[w:en:Damarukam|தமருகம்]]*
* 2012 - *[[w:en:Gabbar Singh (film)|கப்பர் சிங்]]*
* 2012 - *[[w:en:Yevadu|யேவது]]*
* 2012 - *[[w:en:Julayi|ஜூலாயி]]* 
* 2012 - *[[w:en:Vaaradhi|வாரதி]]*
* 2012 - *[[w:en:Sukumar's Untitled Project|சுகுமாரின் பெயரிடப்படாத திரைப்படம்]]*
* 2012 - *[[w:en:Alex Pandian|அலெக்ஸ் பாண்டியன்]]*
* 2012 - *[[w:en:Cameraman Ganga Tho Rambabu|கேமராமென் கங்காவுடன் ராம்பாபு]]*
* 2012 - *[[w:en:Zanjeer|சஞ்சீர்]]*
* 2012 - *[[w:en:Singam 2|சிங்கம் 2]]*
* 2012 - *[[w:en:No Entry|நோ என்ட்ரி]]*
* 2012 - *[[w:en:waste|வேஸ்ட்]]*

## குறிப்புகள்

## வெளி இணைப்புகள்
* Raaga.com இணையத்தில் தேவிஸ்ரீ பிரசாத்
* 

பகுப்பு:இந்தியத் திரைப்பட இசையமைப்பாளர்கள்
பகுப்பு:வாழும் மக்கள்
பகுப்பு:1979 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்கு மக்கள்
சாம்பியன்ஸ் லீக் இருபது20

**சாம்பியன்ஸ் லீக் இருபது20** (*Champions League Twenty20*) என்பது இந்தியா, ஆத்திரேலியா, இங்கிலாந்து, தென்னாபிரிக்கா, இலங்கை, நியூசிலாந்து, மேற்கிந்தியத் தீவுகள் ஆகிய நாடுகளின் உள்ளூர் அணிகளுக்கிடையே நடைபெற்ற இருபது20 துடுப்பாட்டப் போட்டித் தொடர் ஆகும். இத்தொடர் அப்போதைய ஐசிசியின் தலைவராக இருந்த என். ஸ்ரீனிவாசன் என்பவரால் நடத்தப்பட்டது.

உள்ளூர் இருபது20 போட்டித் தொடர்களின் வெற்றி காரணமாக, முக்கியமாக இந்திய முதன்மைக் குழுப் போட்டிகள் வெற்றி காரணமாக 2008இல் இப்போட்டித் தொடர் துவங்கப்பட்டது. முதலாவது போட்டித் தொடர் செப்டம்பர் பிற்பகுதியிலிருந்து 2008 அக்டோபர் முற்பகுதி வரை நடத்தப்படுவதாக இருந்தது. ஆயினும் அது தாமதமானது. பின்னர், போட்டித் தொடர் திசம்பர் 3இலிருந்து திசம்பர் 10, 2008 வரை நடைபெறுவதாக இருந்தது. பின்னர், நவம்பர் 2008இல் நடைபெற்ற மும்பைத் தாக்குதல்கள் காரணமாகப் போட்டித் தொடர் கைவிடப்பட்டது.

முதலாவது போட்டித் தொடர் அக்டோபர் 2009இல் நடைபெற்றது. 7px170 கோடிக்கு (38.4 மில்லியன் அமெரிக்க டாலர்) விளம்பர ஆதரவு வழங்குவதற்கான உரிமையை இந்தியாவின் தொலைத்தொடர்புச் சேவை நிறுவனமான பார்த்தி ஏர்டெல் வாங்கியது. 2011 போட்டித் தொடர் இந்தியாவில் செப்டம்பரிலிருந்து அக்டோபர் வரை நடைபெற்றது. ஆகத்து 2011இல் நோக்கியா நிறுவனம் நான்கு வருடங்கள் விளம்பர ஆதரவு வழங்குவதாக ஒப்புக் கொண்டது.

குறைவான பார்வையாளர்கள், ரசிகர்களின் ஆர்வமின்மை, நிலையற்ற விளம்பர ஆதரவுகள் உள்ளிட்ட காரணங்களால் இத்தொடரை உருவாக்கிய மூன்று துடுப்பாட்ட வாரியங்களும் தொடரைக் கைவிடுவதாக அறிவித்தன.எனவே 2014ஆம் ஆண்டு நடைபெற்ற தொடர் இதன் கடைசித் தொடராக அமைந்தது.


## போட்டி முடிவுகள்

**மூலம்**: *Cricinfo* 

## இதையும் பார்க்க
* இந்தியன் பிரீமியர் லீக்

## மேற்கோள்கள்

## வெளி இணைப்புகள்
* சாம்பியன்ஸ் லீக் இருபது20 , உத்தியோகபூர்வ இணையத்தளம்

பகுப்பு:துடுப்பாட்டப் போட்டித் தொடர்கள்
தகவல் காலம்

**தகவல் காலம் ** (Information Age) அல்லது பொதுவாக  **கணினி காலம்** அல்லது **எண்ணிமக் காலம் **, என்று நிகழ்கின்ற காலம் குறிப்பிடப்படுகின்றது.  முந்தையக் காலங்களில் பெறுவதற்கு இயலாத அல்லது கடினமான  தகவல்களை தனிநபர்கள் எளிதாகப் பெற முடிவதும் தங்களுக்குள் கட்டுக்கள் ஏதுமின்றி பரிமாறிக் கொள்ள முடிவதும் இந்தக் காலம் இவ்வாறாக அழைக்கப்படக் காரணமாக அமைந்தது. எண்ணிம காலம் அல்லது எண்ணிமப் புரட்சி  என்ற கருத்தாக்கமும் இதனையொட்டியே எழுந்தது.  தொழிற்புரட்சி கொண்டுவந்த வழமையான பொருட் தயாரிப்பு  நிறுவனங்களுக்கு மாறான தகவல் கையாளலை அடிப்படையாகக் கொண்ட புதிய பொருளியல் சமூகத்திற்கு, *தகவல் சமூகம்*, மாறியதன் விளைவுகளை குறிப்பதாகவும்   அமைந்துள்ளது.

1970களிலிருந்து தொடர்ந்த தனிக்கணினிகளின்  நுண்மமாக்குதலும்  1990களில் உலகளாவிய இணையம் உய்நிலைப் பொருண்மைப் பெற்றதும் அதனைத் தொடர்ந்த இரு பத்தாண்டுகளில் பொதுமக்கள் இத்தொழில்நுட்பங்களை ஏற்றுக்கொண்டதும் தகவல் காலத்தின் அடித்தளங்களாக அமைந்தன.  தினசரி வாழ்வில் விரைவான தொழில்நுட்ப படிவளர்ச்சியைக் கொணர்ந்த இந்தக் காலத்தில் கல்வி, கேளிக்கை மற்றும் தொழில்முறை வாழ்க்கை என  அனைத்து வாழ்க்கைமுறைகளிலும் மாற்றங்கள் நிகழ்ந்துள்ளன.விரைவான  உலக தகவல் தொடர்பும் உலகளாவிய சமூகப் பிணைப்பும் இக்காலத்தின் சிறப்புக் கூறுகளாகும்.

## மேற்கோள்கள்


## வெளி இணைப்புகள்
*Articles on the impact of the Information Age on business at *Information Age* magazine.
*Beyond the Information Age by Dave Ulmer
*Understanding Information Age Warfare by Alberts et al. (CCRP, 2001)
*Information Age Transformation by Alberts (CCRP, 2002)
*The Unintended Consequences of Information Age Technologies by Alberts (CCRP, 1996)
*Gelbstein, E. (2006) *Crossing the Executive Digital Divide*. ''DiploFoundation'' , 
*Bollacker, Kurt D. (2010) *[http://www.americanscientist.org/issues/pub/2010/3/avoiding-a-digital-dark-age Avoiding a Digital Dark Age] *, American Scientist, March–April 2010, Volume 98, Number 2, p.&nbsp;106ff

பகுப்பு:20-ஆம் நூற்றாண்டு
பகுப்பு:21-ஆம் நூற்றாண்டு
பகுப்பு:கால வரிசைப்படி வரலாறு
பகுப்பு:கணினியியல்
பகுப்பு:வரலாற்றுக் காலப்பகுதிகள்
கோயில் திருப்பண்ணியர் விருத்தம்

கோயில் திருப்பண்ணியார் விருத்தம் என்னும் சைவ நூல் பதினோராம் திருமுறைத் தொகுப்பில் இடம்பெற்றுள்ளது.
 
விருத்தம் ஒருவகைச் சிற்றிலக்கியம்.நூலின் பெயர் 'விருத்தம்' என்று இருந்தாலும் இதில் உள்ள பாடல்கள் கட்டளைக்கலித்துறைப் பாடல்களாக உள்ளன. கட்டளைக்கலித்துறைப் பாடல்களையும் ஐந்து சீர் கொண்ட விருத்த வகையாகவே புலவர்கள் கருதியுள்ளனர்.

கோயில் திருப்பண்ணியார் விருத்தம் நூலின் ஆசிரியர் நம்பியாண்டார் நம்பி. 

காலம் பதினோராம் நூற்றாண்டின் முற்பாதி. இராசராச சோழன் காலம்.
தில்லை சிவபெருமானை இந்த நூல் போற்றிப் பாடுகிறது.
;கோயில்
:கோயில் என்னும் சொல் சிதம்பரம் நடராசர் கோயிலைக் குறிக்கும். பட்டினத்தார் பாடிய கோயில் நான்மணிமாலை என்னும் நூலாலும் இதனை அறியலாம். (திருவரங்கம் கோயிலைப் ‘பெரியகோயில்’ எனக் குறிப்பிடுவது வழக்கம்)
;திருப்பண்ணியார்
:திருப்பண்ணியார் என்னும் சொல் கோயில் திருப்பணி பண்ணுவோரைக் குறிக்கும். கோயிலில் பூசை பண்ணுவோர் தில்லைவாழ் அந்தணர். கோயிலில் துப்புரவுப்பணி செய்வோர் கோயில் பணியாளர்கள். தானம் வழங்குவோர் கோயில் புரவலர். திருப்பண்ணியார் என்னும் சொல் இவர்கள் அனைவரையும் குறிக்கும். என்றாலும் சிறப்பு வகையால் கோயிலில் பண் பாடுவோரைக் குறிக்கும். பண் பாடுபவர் ஒருவர் கோயிலின் பெருமைகளைப் பாடுவதாக இந்த நூல் அமைந்துள்ளது.

## நூல் அமைதி
இந்த நூல் 70 கட்டளைக்கலித்துறைப் பாடல்களைக் கொண்டது. 
;பாடல் (4)
:பயில்கின்றி லேன்திறத் திறத்திரு நாமம் பனிமலர்த்தார்
:முயல்கின்றி லேன்உன் திருவடிக் கேஉவப்ப முன்னுதில்லை
:இயல்கின்ற நாடகச் சிற்றம் பலத்துள்எந் தாய்இங்கனே
:உயர்கின்ற நான்எங்ங னேபெறு மாறுநின் ஆரருளே.

## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
## அடிக்குறிப்பு

பகுப்பு:பதினோராம் திருமுறை
பகுப்பு:11 ஆம் நூற்றாண்டுத் தமிழ் நூல்கள்
நூரானியா ஹசன்

**நூரானியா ஹசன்** (இயற்பெயர்: பௌசுல் ஹசன், 1964 - ஏப்ரல் 19, 2012) இலங்கை வானொலியின் மூத்த அறிவிப்பாளரும் ஊடகவியலாளரும் ஆவார். இலங்கை வானொலி முஸ்லிம் சேவையில் பணிப்பாளராகப் பணியாற்றியவர்.

## வாழ்க்கைச் சுருக்கம்
பெளசுல் ஹஸன் 1964 ஆம் ஆண்டு கேகாலை மாவட்டம், மாவனெல்லை, உயன்வத்தையில் பிறந்தார். அங்குள்ள நூராணிய்யா மகா வித்தியாலயம், மாவனல்லை சாகிரா கல்லூரி ஆகியவற்றில் கல்வி கற்றவர். பேராதனைப் பல்கலைக்கழகத்தின் வெளிவாரிப் கலைப்பட்டதாரி.

## ஊடகத்துறையில்
மாவனெல்லைக்கான தினகரன் பத்திரிகையின் நிருபராகப் பணியாற்றிய இவர், பின்னர் லேக்ஹவுஸ் நிறுவனத்தில் இணைந்து தினகரன் ஆசிரியர் பீட ஒப்புநோக்கு பிரிவில் பணியாற்றினார். தினகரன் பத்திரிகையில் விளையாட்டுத்துறை பகுதியில் கட்டுரைகளையும் எழுதி வந்துள்ளார். ‘நூரானியா ஹஸன்’ என்ற பெயரில் கட்டுரைகள் எழுதியுள்ளதுடன் வானொலியிலும் அறிமுகமானார். பின்னர் முகாமைத்துவ உதவியாளராக இலங்கை ஒலிபரப்புக் கூட்டுத்தாபனத்தின் நிதிப் பிரிவில் இணைந்து கொண்டார்.

## வானொலி ஒலிபரப்பாளராக
இலங்கை ஒலிபரப்புக் கூட்டுத்தாபன முஸ்லிம் சேவை, இலங்கை வானொலி தென்றல், இலங்கை வானொலி மலையக சேவை ஆகியவற்றின் பணிப்பாளராக பணியாற்றிய இவர் இலங்கை ஒலிபரப்புக் கூட்டுத்தாபனத்தின் சந்தைப்படுத்தல் பணிப்பாளராக பதவி வகித்து வந்தார். வானொலியில் துடுப்பாட்ட வர்ணனையாளராகவும் இருந்தார்.

## இறப்பு
நூரானியா ஹசன் 2012 ஏப்ரல் 19 ஆம் நாள் யாழ்ப்பாணத்தில் இலங்கை வானொலி ஒழுங்கு செய்திருந்த புத்தாண்டுக் கொண்டாட்டத்தில் கலந்து கொள்ளச் சென்ற போது அநுராதபுரம் அருகில் வாகன விபத்து ஒன்றில் சிக்கி உயிரிழந்தார். இவர் மூன்று பிள்ளைகளின் தந்தையாவார்.

## உசாத்துணை
*Top SLBC man dies in road accident , டைம்ஸ் ஒன்லைன், ஏப்ரல் 19, 2012
*வாகன விபத்தில் நூரானியா ஹசன் மரணம், தமிழ்மிரர், ஏப்ரல் 19, 2012
*இலங்கை ஒலிபரப்பு கூட்டுத்தாபனத்தின் வான் விபத்து: நூராணியா ஹசன் பலி , தினகரன், ஏப்ரல் 20, 2012

## வெளி இணைப்புகள்

பகுப்பு:இலங்கை வானொலி தமிழ் ஒலிபரப்பாளர்கள்
பகுப்பு:1964 பிறப்புகள்
பகுப்பு:2012 இறப்புகள்
பகுப்பு:இலங்கை முசுலிம்கள்
பகுப்பு:கேகாலை மாவட்ட நபர்கள்
திருத்தொண்டர் திருவந்தாதி

திருத்தொண்டர் திருவந்தாதி என்னும் சைவ நூல் பதினோராம் திருமுறைத் தொகுப்பில் இடம்பெற்றுள்ள நூல்களில் ஒன்று.

அந்தாதி என்பது ஒருவகைச் சிற்றிலக்கியம்

திருத்தொண்டர் திருவந்தாதி நூலின் ஆசிரியர் நம்பியாண்டார் நம்பி. 

காலம் பதினோராம் நூற்றாண்டின் முற்பாதி. இராசராச சோழன் காலம்.

சேக்கிழார் இயற்றிய பெரியபுராணம் அறுபத்துமூன்று நாயன்மார்களின் சைவத்தொண்டைப் போற்றிப் பாடுகிறது. திருத்தொண்டர் திருவந்தாதி அவர்களின் வரலாற்றைச் 90 பாடல்களில் சுருக்கமாகக் கூறுகிறது. 

இந்தச் சுருக்கமான வரலாற்றை வழி நூலின் வழிகாட்டியாக வைத்துக்கொண்டு தொண்டர் சீர் பரவுவார் என்று அழைக்கப்பட்ட சேக்கிழார், திருத்தொண்டர் புராணம் என்ற பெரியபுராணம் 4286 பாடல்களில் செய்துள்ளார்.
## நூல் அமைதி
இந்த நூலில் 63 நாயன்மாரைப் பற்றிய 90 (1 + 86 + 3) பாடல்கள் உள்ளன.  
;புதுமைகள்
*முதல் பாடல் கணக்கில் கொள்ளப்படவில்லை. இரண்டாம் பாடல் ‘செப்பத் தகுபுகழ்த் தில்லை’ எனத் தொடங்குகிறது. 89-ஆம் பாடல் ‘அந்தாதி செப்பிடவே’ என முடிகிறது. 
*87-ஆம் பாடல் திருத்தொண்டர் கூட்ட அடியார்களைத் தொகுத்துக் கூறுகிறது.
*88-ஆம் பாடல் ‘திருத்தொண்டத்தொகைப் பதிகம்’ என்னும் நூலிலுள்ள 10 பாடல்களில் வரும் முதலடிகளைத் தொகுத்துக் காட்டுகிறது.
*89-ஆம் பாடல் இந்த நூற்பயன் கூறுகிறது.
;பாடல் பாங்கு
:செய்தவர் வேண்டிய தியாதும் கொடுப்பச் சிவன்தவனாய்க்
:கைதவம் பேசிநின் காதலி யைத்தரு கென்றலுமே
:மைதிகழ் கண்ணியை ஈந்தவன் வாய்ந்த பெரும்புகழ்வந்(து)
:எய்திய காவிரிப் பூம்பட்டினத்துள் இயற்பகையே. (3)

## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005

பகுப்பு:அந்தாதிகள்
பகுப்பு:பதினோராம் திருமுறை
பகுப்பு:11 ஆம் நூற்றாண்டுத் தமிழ் நூல்கள்
சா ஆலாம்

**சா ஆலாம்**, (மலாய்: *Shah Alam*; ஆங்கிலம்: *Shah Alam*; சீனம்: 莎亞南); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள ஒரு நகரம்.

சா ஆலாம் மாநகரம் மலேசியாவில் நவீனமாக வடிவு அமைக்கப்பட்ட ஒரு புதிய நகரம். இந்த நகரம் சிலாங்கூர் மாநிலத்தின் தலைப் பட்டணமும் ஆகும். 

மலேசியத் தலைநகர் கோலாலம்பூரில் இருந்து 25 கி.மீ அல்லது 16 மைல்கள் மேற்கே அமைந்து உள்ளது. 1974-ஆம் ஆண்டு கூட்டரசு பிரதேசமாக கோலாலம்பூர் அறிவிக்கப்பட்டது. அதுவரை கோலாலம்பூர் நகரம், சிலாங்கூர் மாநிலத்தின் தலைநகரமாகவும், மலேசியாவின் தலைநகரமாகவும் விளங்கி வந்தது.

## பொது

அதன் பின்னர், 1978-இல் சிலாங்கூர் மாநிலத்தின் தலைநகரமாக சா ஆலாம் பிரகடனம் செய்யப்பட்டது. மலேசியாவில் திட்டமிடப்பட்டு உருவாக்கப்பட்ட நகரங்களில் சா ஆலாம் முதல் நகரமாகப் புகழ் பெறுகிறது. 

இந்த நகரத்தின் சாலைகள், கட்டிடங்கள், அரசாங்க அலுவலகங்கள், மக்கள் குடியிருப்பு அடுக்குமாடிக் கட்டிடங்கள், பள்ளிக்கூடங்கள், பூங்காக்கள், வணிகத் தளங்கள், மருத்துவ மையங்கள், பொழுது போக்கு மையங்கள் அனைத்துமே திட்டமிடப்பட்டு மிக நவீனமாக, உருவாக்கப்பட்டுள்ளன.

## வரலாறு

1957-ஆம் ஆண்டு மலேசியா சுதந்திரம் அடைந்தது. மலேசியாவின் ’’நவீனமயத் தந்தை” என்று அழைக்கப்படும் துன் அப்துல் ரசாக் அவர்களின் தலைமைத்துவத்தின் கீழ் மலேசியா மிகத் துரிதமான வளர்ச்சியை அடைந்தது. துன் அப்துல் ரசாக் மலேசியாவின் இரண்டாவது பிரதமர் ஆவார்.

சா ஆலாமின் பழைய பெயர் **சுங்கை ரெங்கம்**. 19-ஆம் நுற்றாண்டில் அதன் சுற்றுப் பகுதிகளில் பல ரப்பர், செம்பனை தோட்டங்கள் இருந்தன. ஆயிரக்கணக்கான தமிழர்கள் அந்தத் தோட்டங்களில் வேலை செய்தனர். பின்னர் சுங்கை ரெங்கம் எனும் பெயரில் இருந்த அந்தப் பகுதி பத்து தீகா என்று மறுபெயர் பெற்றது.

### சுங்கை ரெங்கம்

1963-ஆம் ஆண்டு பத்து தீகா பகுதியில் இருந்த சுங்கை ரெங்கம் ரப்பர் தோட்டத்தில் ஒரு புதிய நகரை உருவாக்குவது என சிலாங்கூர் மாநில அரசாங்கம் முடிவு செய்தது. ஐக்கிய நாடுகள் அவையைச் சேர்ந்த நகரத் திட்ட அமைப்பாளர் வி. அந்தோலிக் என்பவர் புதிய நகருக்கு அந்த இடத்தைத் தேர்வு செய்யும்படி சிலாங்கூர் மாநில அரசாங்கத்திற்கு பரிந்துரை செய்தார். புதிய நகரப் பகுதி கோலாலம்பூருக்கும், கிள்ளான் துறைமுகத்திற்கும் நடுமையத்தில் இருந்தது.

முன்பு சிலாங்கூர் மாநிலத்திற்ன் சுல்தானாக இருந்த சுல்தான் இசாமுடின் ஆலாம் சா என்பவரின் பெயரில் புதிய நகருக்கு சா ஆலாம் என்று பெயர் சூட்டப்பட்டது. சிலாங்கூரில் பல நினைவுச் சின்னங்கள், கட்டிடங்கள், சாலைகளுக்கு சுல்தான் இசாமுடின் ஆலாம் சாவின் பெயர் சூட்டப்பட்டுள்ளது.

### சிலாங்கூர் மாநிலத்தின் நிர்வாக மையம்

1974 பிப்ரவரி மாதம் முதல் தேதி கோலாலம்பூர் கூட்டரசு பிரதேசமாக அறிவிக்கப்பட்டதும், சிலாங்கூர் மாநிலத்தின் நிர்வாக மையமாக ஷா ஆலாம் மாற்றம் கண்டது. பின்னர் 1978 டிசம்பர் 7-ஆம் தேதி சா ஆலாம் அதிகாரப்பூர்வமாக சிலாங்கூர் மாநிலத்தின் தலைநகரமாகப் பிரகடனம் செய்யப்பட்டது.

## மேற்கோள்கள்

பகுப்பு:மலேசிய மாநிலங்களின் தலைநகரங்கள்
பகுப்பு:மலேசிய நகரங்கள்
பகுப்பு:சிலாங்கூர்
டெஸ்ஸி தாமஸ்

முனைவர் **டெஸ்ஸி தாமஸ்** (*Tessy Thomas*, பிறப்பு: 1963) அல்லது **டெசி தாமசு** ஐதராபாத்தில் உள்ள பாதுகாப்பு ஆராய்ச்சி மற்றும் வளர்ச்சி அமைப்பில்  அக்னி-5 ஏவுகணைக்கான திட்டப்பணி இயக்குநர். இந்தியாவில் ஏவுகணை திட்டப்பணி ஒன்றிற்கு தலைமை தாங்கும் முதல் பெண் அறிவியலாளர் என்ற பெருமை கொண்டவர்.

## இளமையும் கல்வியும்
டெசி கேரளாவின் ஆலப்புழையைச் சேர்ந்தவர். திருச்சூரில் உள்ள அரசுப் பொறியியல் கல்லூரியில் தனது பொறியியல் பட்டப்படிப்பை முடித்தார்.  பின்னர் புனேயில் உள்ள  *படைக்கலன் தொழில்நுட்பக் கழகத்தில்* (தற்போது *மேம்பட்ட தொழில்நுட்பத்திற்கான பாதுகாப்பு கழகம்*  எனப் பெயரிடப்பட்டுள்ளது) வழிப்படுத்திய ஏவுகணைக் கல்வியில் தொழில்நுட்ப முதுகலைப் பட்டம் பெற்றார்.

## பணிவாழ்வு
3000 கி.மீ. வீச்சுள்ள அக்னி-3 ஏவுகணைத் திட்டப்பணியில் டெசி இணை திட்டப்பணி இயக்குநராகப் பணியாற்றினார்.  தொடர்ந்து 2011இல் வெற்றிகரமாக சோதிக்கப்பட்ட  அக்னி-4 ஏவுகணையின் திட்டப்பணியில் இயக்குநராகப் பணியாற்றினார். 5000 கி.மீ. வீச்சுள்ள அக்னி-5 திட்டப்பணிக்கு திட்ட இயக்குநராக 2009ஆம் ஆண்டு நியமிக்கப்பட்டார். ஐதராபாத்தில் உள்ள *மேம்பட்ட  அமைப்புகள் ஆய்வகத்திலிருந்து*  செயலாற்றினார்.. ஏப்ரல் 2012இல் இந்த ஏவுகணை வெற்றிகரமாகச் சோதிக்கப்பட்டது.

## தனி வாழ்க்கை
கடற்படையில் ஓர் உயர் இயக்குநரான சரோஜ் பட்டேலை மணந்துள்ள இவருக்கு தேஜஸ் என்ற மகன் உள்ளார்.

## மேலும் பார்க்க
அக்னி ஏவுகணை

## மேற்கோள்கள்

## வெளிl இணைப்புகள்
*TV News Interview with Tessy Thomas

பகுப்பு:இந்திய அறிவியலாளர்கள்
பகுப்பு:பெண் அறிவியலாளர்கள்
பகுப்பு:வாழும் மக்கள்
பகுப்பு:1963 பிறப்புகள்